ג'אנקרלו אספוזיטו

ג'אנקרלו ג'וזפה אלסנדרו אספוזיטו (באנגלית: Giancarlo Giuseppe Alessandro Esposito; 26 באפריל 1958) הוא שחקן אמריקאי יליד-דנמרק. מוכר בזכות תפקידיו בסדרות "שובר שורות", "סמוך על סול", "מהפכה", הג'נטלמנים, "המנדלוריאן" ובסרטים "עשה את הדבר הנכון", "בוב רוברטס", "מונית לילה", "החשוד המיידי", הרץ במבוך: מבחני הכווייה, והרץ במבוך: תרופת המוות, ובסדרת הטלוויזיה של אמאזון "הבנים".

 ביוגרפיה 
אספוזיטו נולד בקופנהגן שבדנמרק, לאב נגר איטלקי שמועסק גם מאחורי הקלעים, ולזמרת אופרה ומועדונים אפרו-אמריקאית.
הוא גדל בקופנהגן עד גיל שש, ולאחר מכן היגר עם משפחתו למנהטן שבארצות הברית. גדל בניו יורק ובקליבלנד.

 קריירה 
אספוזיטו התגלה לראשונה כשחקן משנה בדרמה "קלטות" בשנת 1981. בסוף שנות ה-80 פרץ אספוזיטו בסרטיו המוקדמים של ספייק לי "קצב הקולג'" בתפקיד הסטודנט ג'וליאן אוונס, הדרמה המוזיקלית "בלוז" בתור לייסי יד שמאלית נגן בלהקת הג'אז של בליק גיליאן (דנזל וושינגטון) והדרמה השערורייתית "עשה את הדבר הנכון" בתפקיד באגין אוט חברו של מוקי (לי) הדורש תמונות של אפרו-אמריקאים על קיר המסעדה האיטלקית. גילם את הגנב מהמשחקייה של "דיקסי בוי" אשר ניצל את טיפשותם של מכונות מזל שהיו מחזירות לו כמות מסחרית פי 40 מהמותר של מטבעות שאותן אפשר היה להמיר חזרה לכסף. עד שבסופו של דבר מצא את מותו לאחר שמכונת הווידאו חשמלה אותו בכוונה למוות בסרט המדע הבדיוני, מקסימום אוברדרייב.

בתחילת שנות ה-90 שיחק בדרמה הקומית "מונית לילה" של ג'ים ג'ארמוש בעלילה בניו יורק בתפקיד נהג המונית יו יו, בסאטירה הפוליטית של טים רובינס "בוב רוברטס" בתפקיד העיתונאי באגס רפלין, ובסרטים "מלקולם אקס" בתפקיד רביעי עבור ספייק לי, "מרדף בניו יורק" ו"הרלי דייווידסון ואיש המרלבורו". כמו כן שיחק גם בסדרת המשטרה הקומית "משטרת בייקרספילד" לצידו של רון אלדרד.

אספוזיטו היה מועמד לפרס אינדפנדנט ספיריט לשחקן המשנה הטוב ביותר לשנת 1994 על תפקידו בסרט הביכורים של בועז יכין בתור הגנגסטר אסטבן. ב-1995 השתתף במותחן הפשע המוערך "החשוד המיידי" בתפקיד הסוכן הפדרלי המיוחד ג'ק בר, ובסרטו של פורסט ויטאקר "כמו אוויר לנשימה" לצד ויטני יוסטון. ב-1997 הופיע בקומדיית הפשע "אין מה להפסיד" בתור הפושע צ'ארלי דאנט. בשנת 1998 הצטרף אספוזיטו לשתי העונות האחרונות של סדרת המשטרה "רצח מאדום לשחור" בתפקיד הבלש הפדרלי השחור ממוצא איטלקי מייקל ג'יארדלו.

ב-2001 שיחק אספוזיטו בפנטזיה הקומית "מאנקי בון" בתפקיד האל היפנוס ובדרמת הספורט הביוגרפית "עלי" בתפקיד אביו של מוחמד עלי (ויל סמית').

ב-2006 שיחק בדרמה "שרי בייבי" בתפקיד הרננדז קצין המבחן של שרי סוונסון (מגי ג'ילנהול) ובקומדיה "החופשה האחרונה" בתפקיד הסנטור דילינגס. בשנת 2007 שיחק בדרמה המוזיקלית "להרגיש את הרעש" בכיכובה של ג'ניפר לופז.

בין 2009 ל-2011 זכה אספוזיטו לפופולריות רבה בזכות תפקידו בתור סוחר הסמים גוסטבו פרינג בסדרת הדרמה "שובר שורות", אספוזיטו הועמד על התפקיד לפרסים רבים, לרבות פרס אמי ופרס סאטורן. במקביל שיחק גם בסדרת הדרמה "עד עצם היום הזה" בתפקיד סידני גלאס.

משנת 2012 מופיע אספוזיטו בסדרת הדרמה המדע-בדיונית "מהפכה" בתפקיד קפטן טום נוויל.

בשנת 2017 הצטרף לקאסט של סדרת הפשע סמוך על סול, סדרת פריקוול לסדרה "שובר שורות", ובה המשיך לגלם את דמותו של סוחר הסמים גוסטבו פרינג.

בשנת 2015 שיחק במותחן הריגול של רשת NBC "Allegiance", גרסה אמריקאית לסדרה הישראלית "תא גורדין" שיצרו רון לשם, עמית כהן ודני סירקין לרשת Yes.

בשנת 2019 החל לגלם את דמותו של צ'ארלי באודאילייר בסדרת הפשע "ג'ט" בכיכובה של קארלה גוג'ינו.

בשנת 2021 גילם את דמותו של אנטון קסטילו במשחק הווידאו Far Cry 6.

בשנת 2022 שיחק בדרמה הרומנטית של נטפליקס "ביוטי" בבימויו של אנדרו דוסונמו.

במרץ 2024 עלתה לאוויר סדרת הטלוויזיה "פאריש" המבוססת על דרמה בריטית בשם "The Driver". אספוזיטו כיכב בסדרה בתפקיד גרסיאן פאריש, אדם משפחתי ובעל עסק לשירות רכבי יוקרה בניו אורלינס. העלילה עוסקת בפאריש שאחרי רצח בנו והתמוטטות העסק שלו, נאלץ לחזור להרגלים ישנים ונקלע לעימות מסוכן עם ארגון פשע אלים. אספוזיטו היה גם מפיק בכיר בסדרה. באוקטובר 2024, AMC ביטלה את "פאריש" לאחר עונה אחת בלבד.

 חיים אישיים 
יש לו ארבע בנות מגרושתו, ג'וי מק'מניגל, לה היה נשוי בשנים 1995–2015. אספזיטו נאלץ להגיש בקשה לפשיטת רגל וכתוצאה מכך אף שקל לבצע התאבדות לפני שלוהק לסדרה שובר שורות.

 פילמוגרפיה 
קולנוע

 טלוויזיה 

 פרסים ומועמדויות 
פרסשנהקטגוריהעבורתוצאהמקורפרס אמי לבידור בפריים טיים2012שחקן המשנה הטוב ביותר בסדרת דרמהשובר שורות20192020סמוך על סולשחקן האורח הטוב ביותר בסדרת דרמההמנדלוריאן2021שחקן המשנה הטוב ביותר בסדרת דרמה2025שחקן האורח הטוב ביותר בסדרת דרמההבניםפרס NAACP Image2011שחקן המשנה הטוב ביותר בסדרת דרמהשובר שורות2020הסנדק של הארלם2021ההופעה הטובה ביותר בסדרה קצרהThe Broken and the Bad2022שחקן המשנה הטוב ביותר בסדרת דרמההסנדק של הארלם2023הבימוי הטוב ביותר בסדרת דרמהסמוך על סול2024שחקן המשנה הטוב ביותר בסדרת דרמההסנדק של הארלםהופעת האורח הטובה ביותרהמנדלוריאן2025שחקן המשנה הטוב ביותר בסדרת קומדיההג'נטלמניםפרס סאטורן2011שחקן אורח הטוב ביותר בטלוויזיהשובר שורות2012שחקן המשנה הטוב ביותר בטלוויזיה2013מהפכה2021הופעת האורח הטובה ביותר בסדרת טלוויזיההמנדלוריאן2024כוכב האורח הטוב ביותר בסדרת טלוויזיהפרס אינדפנדנט ספיריט1995שחקן המשנה הטוב ביותרפרשפרס הסרטים והטלוויזיה של MTV2021הנבל הטוב ביותרהמנדלוריאןפרס גילדת שחקני המסך2012ההופעה הטובה ביותר של אנסמבל בסדרת דרמהשובר שורות2019סמוך על סול20212023פרס סטלייט2012שחקן המשנה הטוב ביותר בסדרה, מיני-סדרה או סרט טלוויזיהשובר שורות2023שחקן המשנה הטוב ביותר בסדרה, מיני-סדרה, סדרה מוגבלת או סרט טלוויזיהסמוך על סולפרס בחירת מבקרי הטלוויזיה2012שחקן המשנה הטוב ביותר בסדרת דרמהשובר שורות2023סמוך על סולפרס Black Reel2019שחקן המשנה הטוב ביותר, סדרת דרמהסמוך על סול2020הסנדק של הארלם2021שחקן האורח הטוב ביותר, סדרת דרמההבנים2022שחקן המשנה הטוב ביותר, סדרת דרמהסמוך על סולהבימוי הטוב ביותר, סדרת דרמה2023הופעת המשנה הטובה ביותר בסדרת דרמההופעת האורח הטובה ביותר בסדרת דרמההמנדלוריאןההופעה הראשית הטובה ביותר בסרט טלוויזיה/סדרה מוגבלתקליידוסקופ2024הופעת המשנה הטובה ביותר בסדרת קומדיההג'נטלמניםההופעה הראשית הטובה ביותר בסדרת דרמהפרישThe Game Awards2021ההופעה הטובה ביותרFar Cry 6

 קישורים חיצוניים 






הערות שוליים

קטגוריה:מהגרים מדנמרק לארצות הברית
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים ממוצא איטלקי
קטגוריה:אמריקאים שנולדו ב-1958